**ДОГОВОР**

**ЗА ЗАСТРАХОВАТЕЛНА УСЛУГА**

**ОБОСОБЕНА ПОЗИЦИЯ №1**

**№ СОО -20**

Днес на 21.12.2016г. в гр. Русе се сключи настоящият договор между:

**1. ОБЩИНА РУСЕ**, представлявана от Кмета на Община Русе Пламен Пасев Стоилов с адрес: пл. „Свобода” №6, ЕИК по Булстат: 000530632, наричан по-долу за краткост **ВЪЗЛОЖИТЕЛ**

и

**2. ЗАД „БУЛСТРАД ВИЕНА ИНШУРЪНС ГРУП“ АД**, с ЕГН/ЕИК 000694286, със седалище и адрес на управление: пл. „Позитано“ №5, гр. София, представляван/о/ от Недялко Димчев Чандъров - Главен изп. директор и Пламен Ангелов Шинов - Изп. директор, наричан/о/ по- долу „**ИЗПЪЛНИТЕЛ**”, от друга страна”, в резултат на проведена обществена поръчка на основание чл. 194 от ЗОП във връзка с чл. 20, ал. 3, т. 2 от ЗОП

І. ПРЕДМЕТ НА ДОГОВОРА

Чл.1. (1) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** застрахователна услуга по обществена поръчка с предмет: **Сключване на застраховки за нуждите на Община гр. Русе и бюджетните й звена:**

**I. Позиция: Сключване на застраховки за нуждите на Община гр. Русе и бюджетните и звена:**

1. Застраховка автомобили - гражданска отговорност и автокаско /ПРИЛОЖЕНИЕ 1/

2. Групова застраховка ЗЛОПОЛУКА на 199 /сто деветдесет и девет/ лица

с покритие 1000 лв. /хиляда лева/ - /ПРИЛОЖЕНИЕ 3/ 3. Застраховка на имущество - /ПРИЛОЖЕНИЕ 4/, Сгради публична общинка собственост/ПРИЛОЖЕНИE 2а/, Сгради частна общинска собственост /ПРИЛОЖЕНИЕ 2б/

(3) Договорът се сключва съгласно техническа и ценова оферта на **ИЗПЪЛНИТЕЛЯ**, които са неразделна част от настоящия договор.

(2) Извършването на услугата се удостоверява и приема от **ВЪЗЛОЖИТЕЛЯ** с издаване на застрахователна полица, съгласно съдържащите се в техническото предложение и ценова оферта на **ИЗПЪЛНИТЕЛЯ** условия.

II.СРОКОВЕ

Чл. 2. (1) Срок за изпълнение на договора съвпада със срока на действие на застраховката, която е 12 /дванадесет/ месеца, считано от датата, посочена в застрахователната полица като начало на застраховката.

(2) В срок до приключване на договора, **ИЗПЪЛНИТЕЛЯТ** се задължава да не променя първоначално предложения размер на единичната застрахователна премия, съгласно офертата си.

ІІІ. ЦЕНИ И ПЛАЩАНИЯ

Чл. 3. (1) Стойност на настоящия договор е в размер на 44 902, 14 лв.( словом: четиридесет и четири хиляди, деветстотин и два лева и 14 ст.) без вкл. ДДС.

* Обща стойност на застрахователната премия за застраховка „Каско” на МПС „Гражданска отговорност” и Злополука на местата в МПС на автомобилиститев в размер на **21 780, 42 лева**.
* Обща стойност на застрахователната премия за Застраховка Сгради и „Други щети на имущество" в размер на **22 500, 81 лева**.
* Обща стойност на застрахователната премия за застраховка „злополука" в размер на **620, 91 лева.**

Посочените в офертата цени на застрахователните премии са с включен Данък 2% върху застрахователната премия, на основание чл.10, ал.2 от ЗДЗП.

(2) Стойността се определя въз основа на единични цени на услугите (единичната застрахователна премия), съгласно представената ценова оферта от **ИЗПЪЛНИТЕЛЯ**, неразделна част от настоящия договор.

(3) В цената е включен дължимия данък по Закона за данъка върху застрахователните премии.

(4) Заплащането на услугата ще се извърши от **ВЪЗЛОЖИТЕЛЯ** по банков път по сметка на **ИЗПЪЛНИТЕЛЯ,** както следва:

* По т.1. – плащането по една вноска;
* По т.2. – – плащането по една вноска;
* По т.3. – разсрочено на /4/ четири равни вноски;

(5) Всички плащания в полза на **ИЗПЪЛНИТЕЛЯ** се извършват по банковата му сметка: Банковата сметка на ЗАД „Булстрад ВИГ“ –Генерална агенция Русе е BG57UNCR76305006BULSTR , BIC: UNCRBGSF в Уникредит Булбанк.

(6) Разплащателните документи се издават отделно на Община Русе и второстепенните разпоредители, съгласно приложен списък.

IV. ПРАВА И ЗАДЪЛЖЕНИЯ НА СТРАНИТЕ

Чл.4. **ВЪЗЛОЖИТЕЛЯТ** има право да получи извършването на изисканата услуга в срока и при условията, договорени между страните;

Чл. 5 **ВЪЗЛОЖИТЕЛЯТ** се задължава да плати уговорената цена/възнаграждение по реда и в сроковете от настоящият договор;

Чл. 6 **ИЗПЪЛНИТЕЛЯТ** има право при точно изпълнение на услугата да получи уговореното възнаграждение в посочените срокове и условия.

Чл. 7 **ИЗПЪЛНИТЕЛЯТ** се задължава:

Да извърши услугата, съгласно офертата и техническото предложение, които е предоставил.

Без съгласието на **ВЪЗЛОЖИТЕЛЯ** да не предоставя на физически и юридически лица документи и информация, свързани с изпълнението на доставката.

V. ПРЕКРАТЯВАНЕ НА ДОГОВОРА

Чл. 8 (1) Действието на настоящия договор се прекратява при настъпване на някоя от следните хипотези:

a) с изтичане срока на договора.

б) по взаимно писмено съгласие на страните.

в) при отказ на **ВЪЗЛОЖИТЕЛЯ** от договора, с едноседмично писмено предизвестие.

г) от страна на **ВЪЗЛОЖИТЕЛЯ**, ако **ИЗПЪЛНИТЕЛЯТ** не изпълни част или целия обем на поръчката, с едноседмично писмено предизвестие.

д) от страна на **ВЪЗЛОЖИТЕЛЯ**, ако **ИЗПЪЛНИТЕЛЯТ** не изпълни някое друго задължение по договора, с едноседмично писмено предизвестие

(2). **ВЪЗЛОЖИТЕЛЯТ** има право да прекрати договора без предизвестие, когато **ИЗПЪЛНИТЕЛЯТ:**

а) бъде обявен в несъстоятелност;

б) премине в ликвидация;

в) бъде започнато производство по обявяването му в несъстоятелност;

г) изгуби лиценза си;

д) бъде лишен от правото да упражнява дейността предмет на договора.

|  |
| --- |
| VI. ЗАКЛЮЧИТЕЛНИ РАЗПОРЕДБИ |
| |  | | --- | | Чл.9. Изменение на сключен договор за обществена поръчка се допуска по изключение, при условията на Закона за обществените поръчки. | | Чл.10. Всички съобщения, предизвестия и нареждания, свързани с изпълнението на този договор, между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна. | | Чл.11. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес. | | Чл.12. Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България. | | Чл.13. За всички неуредени в този договор въпроси се прилагат разпоредбите на действащото законодателство. | | Чл.14. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП. | | Неразделна част от настоящия договор са: | |  | | 1. Ценово предложение; | | 1. Застрахователна полица. | | Настоящият договор се сключи в три еднообразни екземпляра –  два за **ВЪЗЛОЖИТЕЛЯ** и един за **ИЗПЪЛНИТЕЛЯ.** | |

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА РУСЕ**

**ПЛАМЕН СТОИЛОВ 1. НЕДЯЛКО ЧАНДЪРОВ –***Главен изп. Директор /П/*

*Кмет на Община Русе* */П/* **2. ПЛАМЕН ШИНОВ -** *Изп. директор/П/*

**САБИНА МИНКОВСКА**

*Началник отдел ”Финансово стопански”/П/*

* ***Заличена информация на основание чл.42, ал.5 от ЗОП и чл.2 от ЗЗЛД***
* ***Вярно с оригинала на хартия!***